GOSPODARSKA ŠKOLA VARAŽDIN

Božene Plazzeriano 4,

42 000 Varaždin

Varaždin 20. 11. 2019.

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19)  i članka 112. Statuta, Gospodarska škola Varaždin, Božene Plazzeriano 4, 42 000 Varaždin raspisuje

**N A T J E Č A J**

**ZA  STRUČNO OSPOSOBLJAVANJE ZA RAD BEZ ZASNIVANJA RADNOG ODNOSA**

1. **STRUČNO OSPOSOBLJAVANJE ZA STRUČNOG/NU SURADNIKA/CU U RAČUNOVODSTVU ŠKOLE**

**- puno radno vrijeme**

**- ugovor o stručnom osposobljavanju za rad zasniva se na određeno**

**radno vrijeme**

**UVJETI KOJE KANDIDATI/KINJE TREBAJU ZADOVOLJITI:**

Obrazovni program: magistar/ra ekonomije, stručni/na prvostupnik/ica ekonomije.

Uvjet je da nezaposlena osoba nema više od 12 mjeseci staža u zvanju za koje se obrazovala.

**-**UZ  PISMENU PRIJAVU NA NATJEČAJ KANDIDATI TREBAJU PRILOŽITI:

            1. životopis

            2. dokaz o stečenoj stručnoj spremi

            3. domovnicu

            4. rodni list

            5. uvjerenje o nekažnjavanju (ne starije od 6 mjeseci)

            6. elektronički zapis Hrvatskog zavoda za mirovinsko osiguranje

            7. odgovarajuće dokaze prema važećim propisima ukoliko kandidat ostvaruje pravo

               prednosti pri zapošljavanju.

**1. ZAPREKE ZA SKLAPANJE UGOVORA O STRUČNOM OSPOSOBLJAVANJU ZA RAD:**

- stručno osposobljavanje za rad bez zasnivanja radnog odnosa u školskoj ustanovi ne može zasnovati osoba za koju postoje zapreke sukladno članku 106. Zakona o odgoju i obrazovanju u osnovnoj i srednjoj školi

**2. ROK ZA DOSTAVU PRIJAVA:**

-   8 dana od dana objave natječaja do 28. 11. 2019. godine

- nepotpune i nepravovremene prijave neće se uzeti u razmatranje

Pozivaju se osobe iz članka 102. stavak 1. – 3. Zakona o hrvatskim braniteljima iz domovinskog rata i članovima njihovih obitelji (NN 121/17.) da uz prijavu na natječaj dostave dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (NN 121/17.). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

 Ako kandidati ostvaruju pravo prednosti pri zapošljavanju na temelju nekog drugog posebnog zakona, dužni su u prijavi na natječaj pozvati se na to pravo i priložiti preslike rješenje ili potvrde o priznatom pravu i svu ostalu dokumentaciju na osnovu koje ostvaruju pravo prednosti.

Kandidati dokumente dostavljaju isključivo u neovjerenim preslikama koje se ne vraćaju. Nakon odabira kandidata, a prije potpisivanja ugovora o stručnom osposobljavanju za rad bez zasnivanja radnog odnosa, odabrani kandidat će dostaviti na uvid originalne dokumente ili ovjerene preslike.

Na natječaj se mogu javiti oba spola.

Kandidati  koji udovoljavaju formalnim uvjetima natječaja i koji su dostavili potpunu i pravodobnu prijavu pristupaju postupku vrednovanja.

 Vrednovanje obuhvaća testiranja (pisana provjera) i razgovor (intervuja) s kandidatom. Testiranje (pisana provjera) se sastoji od provjere znanja osnova područja za koje je natječaj raspisan i provjere znanja, sposobnosti i vještina bitnih za obavljanje poslova radnog mjesta te provjere znanja rada na računalu.

Kandidat koji nije pristupio postupku vrednovanja ne smatra se kandidatom u postupku.

Obavijest o održavanja vrednovanja kandidata objavit će se na školskoj mrežnoj stranici *http://ss-gospodarska-vz.skole.hr ,* objavit će se područje odnosno sadržaj i način vrednovanja, pravni i drugi izvori za pripremu kandidata za vrednovanje, vrijeme i mjesto održavanja vrednovanja te rok za objavu.

Natječaj je objavljen 20. 11. 2019. godine na mrežnoj stranici i oglasnoj ploči Hrvatskog zavoda za zapošljavanje te na mrežnoj stranici i oglasnoj ploči Gospodarske škole Varaždin.

O rezultatima natječaja kandidati će biti obavješteni putem mrežne školske stranice*http://ss-gospodarska-vz.skole.hr* u roku od 8 dana od dana donošenja odluke Školskog odbora.

**Prijave se dostavljaju u papirnatom obliku na adresu**: Gospodarska škola Varaždin, Božene Plazzeriano 4, 42 000 Varaždin.

**Prijavom na natječaj kandidati daju privolu za obradu osobnih podataka navedenih u dostavljenim prilozima odnosno ispravama za potrebe provedbe natječajnog postupka.**

                                                                                                                        Ravnateljica:

Katica Kalogjera Novak, dipl. ing.